Permission to Dance

Ang "Permission to Dance"  Pahintulot na Sumayaw ay isang kanta ng Timog Koreanong boy band na BTS. Ito ay inilabas sa pamamagitan ng Big Hit Music at Sony Music noong 9 Hulyo 2021, bilang isang stand-alone na single. Ang kanta ay isinama din bilang bahagi ng CD release ng nakaraang single ng grupo na "Butter", at ito ang ikatlong single ng banda sa wikang Ingles.

 Komposisyon 
Ang "Permission to Dance" ay isinulat ni Ed Sheeran, Johnny McDaid, Steve Mac, at Jenna Andrews, na ang produksiyon ay pinangangasiwaan nina Mac at Andrews kasama si Stephen Kirk. Si Sheeran ay dating kapuwa nagsulat ng "Make It Right", mula sa Map of the Soul: Persona (2019) ng BTS. Una nang inilarawan ng Big Hit na ang kanta ay "magpapatibok ng puso mo sa ritmo ng positibong enerhiya ng BTS". Ang kanta ay inilarawan bilang isang kantang upbeat dance-pop.

 Pagpapalabas 
Noong 21 Mayo 2021, inilabas ng BTS ang kanilang pangalawang single sa wikang Ingles na "Butter" sa kritikal at komersiyal na tagumpay.Citations regarding the critical and commercial success of "Butter": Ang kanta ay unang inilabas nang digital, bilang isang cassette, at bilang isang 7-pulgadang vinyl. Noong Hunyo 15, inihayag ng BTS ang isang CD release ng "Butter" kasabay ng anunsiyo para sa isang bagong kanta. Noong Hunyo 27, isiniwalat ni Ed Sheeran sa isang panayam sa Most Requested Live na sumulat siya ng isang kanta para sa BTS, na nagsasabi na "Sa totoo ay lumika ako kasama ng BTS kasama ng kanilang huling record, at nagsulat ako ng isang kanta para sa kanilang bagong record" Noong Hulyo 1, inihayag ng grupo ang tracklist para sa paglabas ng CD, na inihayag ang pamagat ng kanta bilang "Permission to Dance". Ang kanta ay inilabas noong 9 Hulyo 2021, kasama ang instrumental nito.

 Music video 
Sa music video, makikita ang mga miyembro ng banda na sumasayaw sa maraming tagpuan kabilang ang, maaraw na lugar, labahan, at patio. Ang video ay nakakuha ng 72.3 milyong view sa unang araw nito, na naging ikaanim na pinakapinanood na video sa YouTube sa unang 24 na oras sa oras ng paglabas nito.

 Mga papuri 
Hindi tulad ng mga nakaraang single, ang BTS ay hindi dumalo sa anumang mga programang pangmusika upang ipatampok ang kanta, ngunit nanalo pa rin ng walong tropeong unang puwesto, at nakamit ang isang triple crown sa Inkigayo.
+Mga parangal sa mga programang pangmusika Programa Network Petsa (8 kabuuan)  Show! Music Core MBC 17 Hulyo 2021 Inkigayo SBS 18 Hulyo 2021 8 Agosto 2021 15 Agosto 2021 Show Champion MBC M 21 Hulyo 2021 28 Hulyo 2021 Music Bank KBS 23 Hulyo 2021 30 Hulyo 2021
+Melon Popularity Award Parangal Petsa (2021)  Lingguhang Popularity Award Hulyo 19  Hulyo 26 Agosto 2 Agosto 9 Agosto 16

 Mga kredito at tauhan 
Mga kredito na hinango mula sa Tidal.

 BTS – primaryang mga boses
 Ed Sheeran – pagsusulat ng kanta
 Johnny McDaid – pagsusulat ng kanta
 Steve Mac – pagsusulat ng kanta, produksiyon
 Jenna Andrews – pagsusulat ng kanta, produksiyon, produksiyon ng boses
 Stephen Kirk – produksiyon, produksiyon ng boses
 Chris Laws – inhinyero ng tunog
 Dan Pursey – inhinyero ng tunog
 Juan Pena – inhinyero ng tunog
 Keith Perry – inhinyero ng tunog
 Rob Grimaldi – inhinyero ng tunog
 Pdogg – inhinyero ng tunog, pag-aayos ng boses
 John Hanes – inhinyero ng tunog
 Serban Ghenea – inhinyero ng mixing
 Chris Gehringer – inhinyero ng mastering

 Mga sanggunian